Pakuotės lapelis: informacija vartotojui

**Carbosan 2 % gelis**

Karbenoksolonas

**Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

- Neišmeskite šio lapelio, nes vėl gali prireikti jį perskaityti.

- Jeigu norite sužinoti daugiau arba pasitarti, kreipkitės į vaistininką.

- Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į

 gydytoją arba vaistininką. Žr. 4 skyrių.

- Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Carbosan ir kam jis vartojamas

2. Kas žinotina prieš vartojant Carbosan

3. Kaip vartoti Carbosan

4. Galimas šalutinis poveikis

5. Kaip laikyti Carbosan

6. Pakuotės turinys ir kita informacija

1. Kas yra Carbosan ir kam jis vartojimas

Carbosan vartojamas lokaliam lūpų žaizdų ir burnos gleivinės opų gydymui.

2. Kas žinotina prieš vartojant Carbosan

Carbosan vartoti negalima:

- Jeigu yra alergija karbenoksolonui arba bet kuriai pagalbinei šio vaisto medžiagai (jos išvardytos 6 skyriuje).

- Jaunesniems kaip 3 metų vaikams.

Įspėjimai ir atsargumo priemonės:

Pasitarkite su gydytoju arba vaistininku, prieš pradėdami vartoti Carbosan:

* jei Jūsų kraujo spaudimas padidėjęs;
* jei yra sunkus širdies, inkstų ar kepenų nepakankamumas;
* jei vartojate vaistų, vadinamų širdies glikozidais (jais gydomi širdies veiklos sutrikimai);
* jei esate senyvo mažiaus;
* jei Jūsų kraujyje yra sumažėjęs albuminų kiekis;
* jei opos ar žaizdos paviršiuje atsiranda infekcijos požymių, reikia kreiptis į gydytoją dėl gydymo patikslinimo.

Kiti vaistai ir Carbosan

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Jei vartojate vaistų vadinamų širdies glikozidais (jais gydomi širdies veiklos sutrikimai) pasikonsultuokite su gydytoju, prieš pradėdami vartoti Carbosan.

Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Nėštumo ir žindymo laikotarpiu vaisto vartoti negalima.

Vairavimas ir mechanizmų valdymas

Carbosan gelis gebėjimo vairuoti ir valdyti mechanizmus neveikia.

**Carbosan sudėtyje yra metilo parahidroksibenzoato natrio druskos (E218), etilo parahidroksibenzoato natrio druskos (E214), propilo parahidroksibenzoato natrio druskos (E216).**

Gali sukelti alerginių reakcijų, kurios gali būti uždelstos.

3. Kaip vartoti Carbosan

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

*Suaugusiems*

Suaugusiems žmonėms storu Carbosan 2 % gelio sluoksniu tepti pažeistą vietą 4 kartus per parą po valgio. Minimalus intervalas tarp kartotinių tepimų yra 6 valandos. Carbosan 2 % gelio reikia pradėti tepti iš karto, kai tik atsiranda pirmųjų lūpų žaizdų ar burnos opų simptomų: peršėjimui arba deginimo pojūčiui. Carbosan 2 % gelis ant pažeistos vietos turi likti kiek įmanoma ilgiau. Jei pažeidimai per 2 savaites neužgyja, būtina kreiptis į gydytoją, dėl diagnozės patikslinimo..

*Senyviems pacientams*

Pasikonsultuokite su gydytoju prieš vartodami Carbosan 2 % gelio..

*Pacientams, kurių inkstų ar kepenų funkcija sutrikusi*

Pacientams, kurių inkstų ar kepenų funkcija sutrikusi prieš pradedant vartoti Carbosan 2 % gelio reikia pasikonsultuoti su gydytoju..

**Vartojimas vaikams ir paaugliams**

Carbosan 2 % gelio negalima vartoti jaunesniems nei 3 metų vaikams.

Carbosan 2 % gelio nerekomenduojama vartoti jaunesniems kaip 3-18 metų vaikams, nes duomenų apie saugumą ir veiksmingumą nepakanka.

Ką daryti pavartojus per didelę Carbosan dozę?

Pavartojus didesnę Carbosan gelio dozę, negu rekomenduojama, arba jo nurijus, nedelsdami kreipkitės į savo gydytoją arba artimiausią ligoninę. Jei įmanoma, pasiimkite Carbosan gelį.

Pamiršus pavartoti Carbosan

Pasitepkite iš karto prisiminę, o vėliau šį vaistą vartokite kaip įprasta, t.y. maždaug keturis kartus per parą po valgio ir prieš miegą.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Vartojant Carbosan 2 % gelis pranešimų apie nepageidaujamą poveikį negauta.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai, užpildę interneto svetainėje www.vvkt.lt esančią formą, paštu Valstybinei vaistų kontrolės tarnybai prie Lietuvos Respublikos sveikatos apsaugos ministerijos, Žirmūnų g. 139A, LT 09120 Vilnius, tel: 8 800 73568, faksu 8 800 20131 arba el. paštu NepageidaujamaR@vvkt.lt. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5. Kaip laikyti Carbosan

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 °C temperatūroje.

Ant dėžutės ir tūbelės po “Tinka iki” nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

Carbosan sudėtis

- Veiklioji medžiaga yra karbenoksolono natrio druska. 1 g gelio yra 20,8 mg karbenoksolono

natrio druskos, atitinkančios 20 mg karbenoksolono.

- Pagalbinės medžiagos yra: polioksietileno-30-cetostearilo alkoholis (Emulginas B3), poliol riebalų

rūgščių esteris (Cetiolis HE), izooktilo stearatas (Cetiolis-868), imidazolidinilo karbamidas (Biopuras-100), nipastato natrio druska (metilo parahidroksibenzoato natrio druska (E218), etilo parahidroksibenzoato natrio druska (E214), propilo parahidroksibenzoato natrio druska (E216), izobutilo parahidroksibenzoato natrio druska, n-butilo parahidroksibenzoato natrio druska), citrinų eterinis aliejus, išgrynintas vanduo.

Carbosan išvaizda ir kiekis pakuotėje

Skaidrus, bespalvis, citrinų kvapo gelis.

Kartoninėje dėžutėje yra aliuminio tūbelė, užsukta baltu dangteliu, kurioje yra 5 g gelio.

Rinkodaros teisės turėtojas ir gamintojas

ROWA Pharmaceuticals Ltd.

Newtown, Bantry

Co. Cork

Airija

Tel.: +353 27 50077

Faksas: +352 27 50417

Jeigu apie šį vaistą norite sužinoti daugiau, kreipkitės į vietinį rinkodaros teisės turėtojo atstovą.

|  |
| --- |
| UAB „Litfas“Vytauto g.6LT-55175 Jonava, LietuvaTel. +37037330664El. paštas: litfas@litfas.lt |

**Šis pakuotės lapelis paskutinį kartą peržiūrėtas 2014-06-19**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje <http://www.vvkt.lt>.